**Eu, tu şi Turnul Eiffel...**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea să merg la Paris!

Nu am fost niciodată în Franța.

„Titanicul” l-am pierdut pe un val...

În portul Constanța.

Pe Janet am rătăcit-o-ntr-un vis...

Aș vrea să văd Parisul!

Să mă încălzesc în Moulin Rouge,

Tu să fii lângă mine cu buzele roșii...

Alintate de ruj.

Dar ar fi prea frumos visul...

Aș vrea să vizitez Parisul!

Să ne dăm cu liftul în turnul Eiffel,

Când te sărut să-mi fluturi din gene,

Pe pomeți, cu rimel.

Pierdut fiind în ochii-ți cât abisul...

Dar totul rămâne doar un vis,

Doar un tablou cu mine, cu tine și turnul;

Tu de obicei vorbăreață, eu....

Făcând pe taciturnul.

Dar despre fantezii ți-am mai scris...

20.05.2016